
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: инсталация за безотпадъчна преработка на отпадъчни автомобилни гуми в с. Сланотрън, общ. Видин с оператор „Търговска и технологична компания“ АД, гр. София
Дата на извършване на проверката: 12.11.2020 г.

Място на извършване на проверката: с. Сланотрън, м. „Излаз“, общ. Видин
Проверени компоненти и фактори на околната среда:
· Отпадъци
· Въздух

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) ) и подзаконовите му нормативни актове. 
· Закон за чистотата на атмосферния въздух (ЗЧАВ) и подзаконовите му нормативни актове;
Извършени дейности:
На оператора - „Търговска и технологична компания“ АД, гр. София е изпратено писмо от РИОСВ – Монтана с приложена Заповед № РД-283/09.11.2020 г. на директора с цел иформиране за датата, часа и естеството за извършване на комплексна проверка на място в обекта за безотпадъчна преработка на отпадъчни автомобилни гуми в с. Сланотрън, общ. Видин.
На онование чл. 148, ал. 3 от Закона за опазване на околната среда във връзка с изпълнението на плана за контролната дейност на РИОСВ – Монтана за 2020 г. и Заповед № РД-283/09.11.2020 г. на директора на инспекцията на 12.11.2020 г. се извърши проверка на обекта, за резултата от която е съставен Констативен протокол № КПКД-51/12.11.2020 г.
Проверени са:
· Производствен цех,
· Склад за съхраняване на излезли от употреба гуми (ИУГ),
· Складово стопанство за отпадъци от пиролизен процес,

· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е нискотемпературна пиролиза в инсталация за ИУГ.
1. Фактор „Отпадъци“
Дружеството притежава безсрочно Разрешително за дейности по оползотворяване на излезли от употреба гуми. Дейността се извърва в съответствие с методите и технологиите за третиране на отпадъците в издаденото разрешително.

. ИУГ се приемат и съхраняват на открити площадки с трайна настилка - бетон и в закрити складове. Измерването и контролирането на количествата постъпили ИУГ се извършва посредством електронен автокантар и се документира в отчетната книга за отпадъците. ИУГ се третират в инсталацията монтирана в производственото хале. 

Технологичния процес включва термично третиране чрез нискотемпературна вакуумна пиролиза – непрекъснат процес на термично преобразуване (газификация) в пиролизен реактор (затворена камера) при температура около и над 500°С при нисък вакуум (минус 0,01 MPa) в отсъствие на кислород. Технологичния режим и параметрите на процеса се следят и управляват автоматично от автоматизирана система.
ИУГ са приемани въз основа на писмени договори.  При приемане се попълват изискващите се счетоводни документи – фактури и кантарни бележки за всяка доставка.  

Проверени са третираните и наличните количества ИУГ. Местата за съхраняване на отпадъците са обозначени с кода и вида на отпадъците.

На площадката е осигурено 24-часово видеонаблюдение, монтирани са 10 броя камери. 

Операторът води  отчетност на количествата приети, третирани, образувани и предадени отпадъци в заверени от РИОСВ – Монтана отчетни книги за отпадъците, заведени по образец  съгласно приложение №1 и приложение №4 от Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри. В книгите има записи веднъж месечно. Отбелязани  са датите и количествата на приети, третирани и образувани отпадъци, през кои календарни месец не са образувани отпадъци и наименованията на ЮЛ. 

2. Компонент „Въздух“
Операторът спазва изискването за непрекъснат мониторинг на технологичните параметри - температура и съдържание на кислорода на изхода от горивната камера, температура на газовете в изходящия газоход преди изпускането им в атмосферата и pH в сероочистващата инсталация, съгласно издаденото от РИОСВ – Монтана на „ТТК“ АД Решение за дейности с отпадъци и  разпоредбите на Наредба № 4 от 5 април  2013 г. за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци (Наредба № 4/2013 г., обн. ДВ. бр. 36/2013 г.). Половин-часовите стойности на следените параметри се записват в дневник, представен при проверката. В съответствие с изискванията за отчетност, операторът представя в РИОСВ – Монтана ежемесечни доклади от собствените непрекъснати измервания, като отклонения в стойностите на контролираните технологични параметри и нарушения на технологичния процес не са установени. За резултатите от проведеното собствено измерване през м. юни 2020 г. операторът е представил доклад от СПИ, като превишения на допустимите норми не са установени.

     На производствената площадка и прилежащите ѝ площи по време на проверката не се усещат миризми от дейностите, осъществявани в инсталацията. За периода от предходната проверка на 02.07.2020 г. операторът не е получавал и в РИОСВ-Монтана не са постъпвали оплаквания от граждани за миризми от обекта.
Заключение: 
При проверката не са констатирани нарушения и не са дадени предписания.

Приоритети за последваща контролна дейност:

· Законосъобразно управление на отпадъците.
· Спазване изискванията на ЗЧАВ

